ਭਾਈ ਕੀ ਪਸ਼ੌਰ
ਭਾਈ ਕੀ ਪਸ਼ੌਰ ਜ਼ਿਲ੍ਹਾ ਸੰਗਰੂਰ ਦੇ ਸ਼ਹਿਰ ਸੁਨਾਮ ਤੋਂ ਵੀਹ ਕਿਲੋਮੀਟਰ ਦੀ ਦੂਰੀ ‘ਤੇ ਵੱਸਿਆ ਪ੍ਰਸਿੱਧ ਇਤਿਹਾਸਕ ਪਿੰਡ ਹੈ। ਇਹ ਪਿੰਡ ਦੇ ਗੁਆਢੀ ਪਿੰਡ ਸੰਗਤੀਵਾਲਾ, ਛਾਹੜ, ਕੌਹਰੀਆਂ, ਘੋੜੇਨਬ, ਨੰਗਲਾ ਅਤੇ ਸੇਖੂਵਾਸ ਹਨ।

ਧਾਰਮਿਕ ਸਥਾਨ
ਪਿੰਡ ਵਿੱਚ ਗੁਰਦੁਆਰਾ ਪਾਤਸ਼ਾਹੀ ਪੰਜਵੀਂ, ਸਮਾਧ ਬਾਬਾ ਭਾਈ ਮੂਲ ਚੰਦ ਜੀ, ਸਮਾਧ ਬਾਬਾ ਚੰਦ ਸਿੰਘ ਜੀ, ਸਮਾਧ ਬਾਬਾ ਸਿੱਧਸਰ, ਸਮਾਧ ਬਾਬਾ ਬਲਰਾਮ ਗਿਰ ਜੀ, ਸ਼ਿਵ ਮੰਦਰ, ਰਵਿਦਾਸ ਮੰਦਰ, ਬਿਰੱਕਤ ਕੁਟੀ, ਵਾਲਮੀਕ ਮੰਦਰ ਅਤੇ ਗੁੱਗਾਮਾੜੀ ਆਦਿ ਸਭ ਧਰਮਾਂ ਦੇ ਧਾਰਮਿਕ ਸਥਾਨ ਹਨ।

ਸਹੂਲਤਾਂ
ਪਿੰਡ ਵਿੱਚ ਪ੍ਰਾਇਮਰੀ ਸਕੂਲ, ਹਾਈ ਸਕੂਲ, ਡਾਕਘਰ, ਖੇਡ ਸਟੇਡੀਅਮ, ਬਹੁ-ਮੰਤਵੀ ਖੇਤੀਬਾੜੀ ਸਹਿਕਾਰੀ ਸਭਾ, ਕਮਿਊਨਿਟੀ ਸੈਂਟਰ ਅਤੇ ਡਿਸਪੈਂਸਰੀ ਆਦਿ ਹਨ।ਪਿੰਡ ਵਿੱਚ ਸ਼ਹੀਦ ਊਧਮ ਸਿੰਘ ਸਪੋਰਟਸ ਐਂਡ ਵੈਲਫੇਅਰ ਕਲੱਬ ਹਨ।

ਸਨਮਾਨਯੋਗ ਵਿਆਕਤੀ

ਪਿੰਡ ਦੇ ਭਾਈ ਰਾਮ ਸਿੰਘ ਜੋਸ਼ੀ ਪਟਿਆਲਾ ਰਾਜ-ਦਰਬਾਰ ਵਿੱਚ ਮਹਾਰਾਜਾ ਕਰਮ ਸਿੰਘ ਦੇ ਦੀਵਾਨ-ਏ-ਖਾਸ, ਰਾਮ ਸਿੰਘ ਜੋਸ਼ੀ ਨੇ 1875ਈ. ਵਿੱਚ ਰੈਜ਼ੀਡੈਂਸੀ ਕਾਲਜ ਕਲਕੱਤਾ ਤੋਂ ਗਰੈਜੂਏਸ਼ਨ ਕਰਕੇ ਪਟਿਆਲਾ ਸਟੇਟ ਦਾ ਪਹਿਲਾ ਗਰੈਜੂਏਟ, ਜਸਟਿਸ ਮਹਿੰਦਰ ਸਿੰਘ ਜੋਸ਼ੀ, ਪ੍ਰੀਤਇੰਦਰ ਸਿੰਘ ਜੋਸ਼ੀ ਮਸ਼ਹੂਰ ਡਾਕਟਰ, ਮਾਹਿਰ ਸਰਜਨ ਡਾ. ਸੁਖਵਿੰਦਰ ਸਿੰਘ ਜੋਸ਼ੀ, ਹਰਨੇਕ ਸਿੰਘ ਜੋਸ਼ੀ ਸਿੱਖਿਆ ਵਿਭਾਗ ਦੇ ਜੁਆਇੰਟ ਸੈਕਟਰੀ (ਖੇਡਾਂ), ਬਲਵਿੰਦਰ ਸਿੰਘ ਜੋਸ਼ੀ ਪੰਜਾਬ ਸਕੂਲ ਸਿੱਖਿਆ ਬੋਰਡ ਵਿੱਚ ਵਿਸ਼ਾ ਮਾਹਿਰ, ਡਾ. ਜੀਤ ਸਿੰਘ ਜੋਸ਼ੀ, ਪ੍ਰੋ. ਸਤਵੀਰ ਸਿੰਘ, ਹਰਵਿੰਦਰ ਸਿੰਘ ਜੋਸ਼ੀ ਪੰਜਾਬੀ ਪ੍ਰੋਫੈਸਰ, ਘਣਸ਼ਾਮ ਜੋਸ਼ੀ ਟਰੇਡ ਯੂਨੀਅਨਾਂ, ਬਾਬਾ ਕਰਮ ਚੰਦ ਜੋਸ਼ੀ ਅਤੇ ਬਾਬਾ ਰਾਮ ਚੰਦ ਜੋਸ਼ੀ ਮਾਲਵੇ ਦੇ ਪ੍ਰਸਿੱਧ ਕਵੀਸ਼ਰ, ਅਮਰ ਸਿੰਘ ਭੰਗੂ ਓਲੰਪਿਕ ਵਾਸੀ ਹਨ।

ਹਵਾਲੇ 

ਸੰਗਰੂਰ ਜ਼ਿਲ੍ਹੇ ਦੇ ਪਿੰਡ